Milžinlapė pajūrenė

Milžinlapė pajūrenė (Coccoloba gigantifolia) – magnolijūnų (Magnoliophyta) skyriaus, rūgtinių (Polygonaceae) šeimos, pajūrenių (Coccoloba) genties neaukštas medis. Lotyniškas mokslinis pavadinimas C.gigantifolia reiškia turinti milžiniškus lapus. 

 Apibūdinimas 
Natūraliai paplitusi Pietų Amerikos žemyno vidurio vakaruose besitęsiančiuose Amazonijos lietinguose miškuose – Brazilijos Rondonijos ir Amazonės valstijose esančioje Madeiros upės baseino teritorijoje. 

Jų augavietės – lietingųjų atogrąžų miškų retmiškiai, antraeiliai miškai lygumose maždaug 20–100 m aukštyje virš jūros lygio ant drėgno smėlingo, molingo dirvožemio. 

Dvinamis augalas. Tiesaus kamieno, žemaūgiai 10–15 m aukščio medžiai. Jų lapai paprasti, ovalūs, gale smailėjantys, tamsiai žalios spalvos, 250 cm ilgio. Jie yra didžiausi tarp visų Dicotyledoneae klasės augalų rūšiųmongabay.com / Amazonian tree with human-sized leaves finally gets ID’d as new species, by Shreya Dasgupta on 22 November 2019. 

Dekoratyviniai šios rūšies medžiai Manause žydi kovo–birželio mėnesiais, vaisiai prinoksta rugsėjo mėnesį. 

Pirmą kartą buvo pastebėta ekspedicijos metu 1982 m., prie Kanumos upėsscielo.br / A new species of Coccoloba P. Browne (Polygonaceae) from the Brazilian Amazon with exceptionally large leaves, Efigenia de MELO, Carlos Alberto CID FERREIRA, Rogério GRIBEL / Acta Amaz. vol.49 no.4 Manaus Oct./Dec. 2019  Epub Nov 04, 2019.

 Taip pat skaityti 
 Kitos žymios pasaulio medžių rūšys

 Šaltiniai 

 Nuorodos 
 youtube.com / Amazônia registra maior folha do mundo | 4 Nov 2010
 mongabay.com / Photos: Top 15 new species of 2019 | by Shreya Dasgupta on 26 December 2019
 polit.ru / Чтобы описать новый вид, ботаники посадили семена и дождались, пока вырастут деревья  | 27 ноября 2019

Kategorija:Rūgtiniai
Kategorija:Medžiai ir krūmai